אוניברסיטת ואנדרבילט

אוניברסיטת ואנדרבילט (באנגלית: Vanderbilt University; לא רשמי: Vandy או VU) היא אוניברסיטת מחקר פרטית שמושבה בנאשוויל, בטנסי שבארצות הברית. נוסדה ב-1873 ונקראת על שמו של איל הספנות והרכבות קומודור קורנליוס ואנדרבילט, שהעניק הון התחלתי של מיליון דולר, חרף העובדה שמעולם לא ביקר בדרום ארצות הברית. ואנדרבילט קיווה שתרומתו ועבודת האוניברסיטה יסייעו לשיקום המדינה ממוראות מלחמת האזרחים האמריקנית. כיום כוללת אוניברסיטת ואנדרבילט ארבעה בתי ספר לתואר ראשון ושישה לתארים מתקדמים, ולומדים בה כ-13,796 סטודנטים מארצות הברית ומ-90 מדינות זרות. אוניברסיטת ואנדרבילט מציעה מעל ל-70 תוכניות לימוד לתואר ראשון ו-57 תוכניות לימוד לתואר שני. בדירוג האוניברסיטאות של שנת 2019, שערך העיתון U.S. News & World Report הוצבה האוניברסיטה במקום ה-14 ובתי הספר לחינוך, למשפטים, לרפואה, ולסיעוד בין ה-20 הטובים בארצות הברית. האוניברסיטה נמנית בין 25 מקבלי מענקי המחקר החינוכיים הפדרליים. לאוניברסיטת ואנדרבילט מסופחים מספר מוסדות מחקר: פורום החירות , מרכז התיקון הראשון ומצפה הכוכבים של דייר , וכן המרכז הרפואי של אוניברסיטת ואנדרבילט , הכולל מספר בתי חולים, מרפאות ומוסדות מחקר רפואיים. נמצא בה גם מרכז הטראומה היחיד במרכז טנסי. נכון לשנת 2024, לאוניברסיטה מערכת של שישה קולג'ים למגורים. האוניברסיטה חברה באיגוד האוניברסיטאות האמריקניות (AAU) ובאיגוד אוניברסיטאות המחקר (URA). מתקני האוניברסיטה משתרעים על פני שטח של 1.3 קילומטרים מרובעים (330 אקרים) בליבה של נאשוויל (ללא מצפה הכוכבים הנמצא מחוץ לקמפוס), ובמרחק של 2.4 קילומטרים בלבד ממרכז העיר. אף שהיא נמצאת בסביבה אורבנית, הקמפוס עצמו נראה כפארק ירוק, ובו למעלה מ-300 זנים שונים של עצים ושיחים. בוגרי וסגל ונדרבילט, כוללים 8 חתני פרס נובל, 3 זוכי פרס פוליצר, 27 מקבלי מלגת רודס, 2 זוכי פרס אוסקר, זוכה פרס גראמי אחד, 6 עמיתי מקארתור ו-5 זוכי מדליות אולימפיות. בוגרים בולטים נוספים כוללים 54 חברים בהווה ובעבר בקונגרס של ארצות הברית, 18 שגרירי ארצות הברית, 13 מושלים, 2 סגני נשיא ארצות הברית ו-2 שופטי בית המשפט העליון של ארצות הברית. בתי ספר בית הספר למוסמכים ( 1873) בית הספר למשפטים (1874) בית הספר לרפואה (1875) בית הספר לתאולוגיה (1875) פיבודי קולג' (1875) בית הספר לחינוך ופיתוח אנושי (1875) בית הספר להנדסה (1879) בית הספר לסיעוד (1908) בית הספר למוזיקה ע"ש בלייר (1964) בית הספר למנהל עסקים ע"ש אוון (1969) דירוגים בין-לאומיים דירוג שאנגחאי: מקום 66 (2024) דירוג Times Higher Education: מקום 92 (2024) דירוג QS לאוניברסיטאות: מקום 261 (2024) דירוג U.S. News & World Report: מקום 63 (2024) בוגרים בולטים סטיב כהן - חבר בית הנבחרים של ארצות הברית מטעם המפלגה הדמוקרטית המייצג את המחוז ה-9 של טנסי משנת 2007. קישורים חיצוניים אתר האינטרנט הרשמי של אוניברסיטת ואנדרבילט (באנגלית) אוניברסיטת ואנדרבילט, ברשת החברתית פייסבוק אוניברסיטת ואנדרבילט, ברשת החברתית X (טוויטר) אוניברסיטת ואנדרבילט, ברשת החברתית אינסטגרם אוניברסיטת ואנדרבילט, ברשת החברתית טיקטוק אוניברסיטת ואנדרבילט, ברשת החברתית LinkedIn אוניברסיטת ואנדרבילט, סרטונים בערוץ היוטיוב אוניברסיטת ואנדרבילט, באתר אנציקלופדיה בריטניקה (באנגלית) אתר נבחרת האתלטים של האוניברסיטה המרכז הרפואי של האוניברסיטה בית החולים לילדים של ואנדרבילט